
Republika Srbsko 
Autonómna pokrajina Vojvodina
OBEC BÁČSKY PETROVEC

PREDSEDNÍČKA OBCE
Číslo: 016-1/262-2026
Dňa: 22.09.2026
Báčsky Petrovec, Kollárova 6 


Podľa článku 38 Zákona o združeniach (Úradný vestník RS, č. 51/2009, 99/2011 – iný zákon a 44/2018 – iný zákon), článku 6 Výnosu o prostriedkoch na podnietenie programov alebo chýbajúcej časti prostriedkov na financovanie programov vo verejnom záujme, ktoré realizujú združenia (Úradný vestník RS, č. 16/2018), Uznesenia o rozpočte Obce Báčsky Petrovec na rok 2026 (Úradný vestník Obce Báčsky Petrovec, č. 11а/25), predsedníčka Obce Báčsky Petrovec 
v y p i s u j e
S Ú B E H
na pridelenie prostriedkov združeniam na realizáciu programov vo verejnom záujme pre obec Báčsky Petrovec na rok 2026
I.   OBLASŤ VEREJNÉHO  ZÁUJMU A OBJEM PROSTRIEDKOV

Predmet tohto súbehu je udelenie prostriedkov na realizáciu programov v oblasti  kultúry, programov humanitárneho, osvetového, invalidného a náboženského charakteru a iných programov a aktivít vo verejnom záujme pre obec Báčsky Petrovec, ktoré  v priebehu roka 2026 v rámci svojej činnosti a cieľov realizujú združenia, v úhrnnej sume 1.000.000,00 dinárov.

Prostriedky sú plánované v Uznesení o rozpočte Obce Báčsky Petrovec na rok 2026 v oddiele 5, funkcia 820 - služby kultúry, program 1201- rozvoj kultúry a informovania, programová aktivita 0002 - posilnenie kultúrnej produkcie a umeleckej tvorby, pozícia 136, ekonomická klasifikácia 481 – dotácie mimovládnym organizáciám.
II.   ÚČASTNÍCI SÚBEHU

Právo zúčastniť sa súbehu majú  aktívne združenia registrované v súlade  s ustanoveniami Zákona  o združeniach, ktoré  vykonávajú činnosť vo  verejnom záujme  pre obec Báčsky Petrovec zo stati I. bod 1 súbehu, so sídlom na území obce Báčsky Petrovec a združenia, ktoré sú  registrované ako medziobecné združenia, ak je jedna z registrovaných obcí  aj Obec Báčsky Petrovec. 
III.   PODANIE PRIHLÁŠKY


Prihláška na súbeh a správa o realizácii programov a strovení rozpočtových prostriedkov (ak prostriedky boli pridelené v roku 2026 a neboli ospravedlnené) sa podáva na vopred pripravených tlačivách, ktoré sa môžu prevziať v Stredisku pre služby Obecnej správy v Báčskom Petrovci alebo stiahnuť z webovej stránky obce Báčsky Petrovec (www.backipetrovac.rs). 
Kompletizovaná dokumentácia sa odovzdáva v Stredisku pre služby Obecnej správy   Obce Báčsky Petrovec (okienko číslo 1) v lehote 15 dní odo dňa uverejnenia súbehu, resp. do 06.10.2026 alebo ju možno zaslať poštou doporučene na adresu: Obec Báčsky Petrovec, Kollárova 6, 21470 Báčsky Petrovec s vyznačením: pre Komisiu pre uskutočnenie súbehu na pridelenie prostriedkov združeniam na realizáciu programov vo verejnom záujme pre obec Báčsky Petrovec na rok 2025 a Prihláška na súbeh na pridelenie prostriedkov združeniam na realizáciu programov vo verejnom záujme pre obec Báčsky Petrovec na rok 2026.
Jedno združenie sa môže uchádzať iba s jedným programom!
Oneskorené, neúplné a nenáležite vyplnené prihlášky sa nebudú rozoberať!
IV.   KRITÉRIÁ A MERADLÁ PRE VÝBER PROGRAMOV 


Výber  programov vo verejnom záujme pre obec Báčsky Petrovec sa bude konať na základe nasledujúcich kritérií: 
1. referencie programu: oblasť v ktorej sa realizuje program, dĺžka trvania programu, počet osôb, ktoré sú  zapojené do programu, možnosť rozvoja  programu a jeho udržateľnosť;
2. ciele, ktoré sa dosiahnu:  rozsah uspokojenia verejného záujmu, stupeň zveľadenia stavu v oblasti, v ktorej sa  program uskutočňuje;

3. spolufinancovanie programu z iných zdrojov: vlastných príjmov, rozpočtu územnej autonómie alebo lokálnej samosprávy, fondov Európskej únie, darov, nadácií, legátov, úverov a pod., v prípade chýbajúcej časti prostriedkov pre financovanie programu;

4. zákonnosť a účinnosť používania  prostriedkov a udržateľnosť predošlých programov: či už boli skôr používané prostriedky z rozpočtu Republiky Srbsko a ak áno, či boli splnené zmluvné záväzky. 
Pri hodnotení a určovaní poradia programov a pri určovaní návrhov výšky prostriedkov na realizáciu programov vo verejnom záujme pre obec Báčsky Petrovec, prioritu budú mať:
· programy, ktoré  predvídajú  prácu s deťmi,

· programy, ktoré sa vzťahujú na osoby so zdravotným postihnutím, 

· humanitárne programy,

· programy, ktoré podnecujú rozvoj kultúry a umenia, 

· programy, ktoré podnecujú špičkovú tvorbu,
· programy a projekty združení, ktoré sú podporené z vlastných príjmov alebo z príjmov z iných  zdrojov,
· programy združenia s tradíciou.
V.   SPÔSOB PRIDELENIA PROSTRIEDKOV


Komisia pre uskutočnenie súbehu najneskoršie v lehote 60 dní odo dňa uplynutia lehota na podanie prihlášky  na súbeh vynesie  návrh  na pridelenie prostriedkov združeniam na realizáciu programov vo verejnom záujme pre obec Báčsky Petrovec (v ďalšom texte:  návrh).  Návrh bude uverejnený na oznamovacej tabuli a oficiálnej internetovej stránke Obce Báčsky Petrovec, tiež na portáli e-Uprava a účastníci súbehu budú mať právo podať námietku proti návrhu v lehote 8 dní odo dňa jeho uverejnenia. Uznesenie ohľadom námietky vynesie predsedníčka Obce Báčsky Petrovec v lehote 15 dní odo dňa jej prijatia.
      
Prostriedky zo stati I. bod l tohto súbehu budú pridelené na základe rozhodnutia  predsedníčky Obce Báčsky Petrovec v lehote 30 dní odo dňa vypršania lehoty pre podanie námietky proti návrhu a na účty združení budú prevedené na základe zmlúv, ktoré sa uzavrú medzi združeniami a Obcou Báčsky Petrovec.
VI.   ZVEREJNENIE


Súbeh sa zverejní dňa 22.09.2026 na oficiálnej webovej stránke Obce Báčsky Petrovec, tiež na portáli e-Uprava. 

